CELEX: 32022D0616(01)
Language: fi
Date: 2022-06-13 00:00:00
Title: Neuvoston päätös, annettu 13 päivänä kesäkuuta 2022, Euroopan lääkeviraston hallintoneuvoston neljän jäsenen nimittämisestä 2022/C 233/04

16.6.2022   
               
               
                  FI
               
               
                  Euroopan unionin virallinen lehti
               
               
                  C 233/26
               
            
         NEUVOSTON PÄÄTÖS,
         annettu 13 päivänä kesäkuuta 2022,
         Euroopan lääkeviraston hallintoneuvoston neljän jäsenen nimittämisestä
         (2022/C 233/04)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon ihmisille tarkoitettuja lääkkeitä koskevista unionin lupa- ja valvontamenettelyistä ja Euroopan lääkeviraston perustamisesta 31 päivänä maaliskuuta 2004 annetun Euroopan parlamentin ja neuvoston asetuksen (EY) N:o 726/2004 (1) ja erityisesti sen 65 artiklan 1 kohdan,
         ottaa huomioon Euroopan komission neuvostolle 27 päivänä tammikuuta 2022 toimittaman ehdokasluettelon,
         ottaa huomioon Euroopan parlamentin 24 päivänä toukokuuta 2022 päivätyssä kirjeessä esittämät näkemykset,
         sekä katsoo seuraavaa:
         
                     (1)
                  
                  
                     Asetuksen (EY) N:o 726/2004 65 artiklan 4 kohdan nojalla tällä hetkellä tehtävässään olevien Euroopan lääkeviraston hallintoneuvoston jäsenten, jäljempänä ”hallintoneuvosto”, toimikausi päättyy 14 päivänä kesäkuuta 2022. Ne hallintoneuvoston jäsenet, joiden toimikauden on määrä alkaa 15 päivänä kesäkuuta 2022, on määrä nimittää asetuksessa (EY) N:o 726/2004 säädetyn nimeämis- ja nimittämismenettelyn mukaisesti.
                  
               
                     (2)
                  
                  
                     Asetuksen (EY) N:o 726/2004 65 artiklan 1 kohdassa edellytetään, että hallintoneuvostoon kuuluu myös kaksi potilasjärjestöjen edustajaa, yksi lääkärijärjestöjen edustaja ja yksi eläinlääkärijärjestöjen edustaja.
                  
               
                     (3)
                  
                  
                     Neuvosto nimittää kyseiset jäsenet Euroopan parlamenttia kuultuaan komission laatiman luettelon perusteella, jossa on nimitettävien jäsenten määrää huomattavasti suurempi määrä ehdokkaita. Heidän toimikautensa on kolme vuotta, ja se voidaan uusia.
                  
               
                     (4)
                  
                  
                     Komission on laatinut ehdokasluettelon ja toimittanut sen neuvostolle 27 päivänä tammikuuta 2022. Komission toimittamassa luettelossa olevat ehdokkaat on valittu kiinnostuksenilmaisupyynnön jälkeen ja perustuen heidän erityispätevyyteensä, asiaankuuluvaan laajaan asiantuntemukseensa sekä asiaankuuluvaan hallinnolliseen asiantuntemukseensa ja kokemukseensa ihmisille ja eläimille tarkoitettujen lääkkeiden alalta.
                  
               
                     (5)
                  
                  
                     Komission toimittamaa luetteloa on tarkasteltu hallintoneuvoston kansalaisyhteiskunnan etuja edustavan neljän jäsenen nimittämistä varten komission toimittamien asiakirjojen ja Euroopan parlamentin esittämien näkemysten perusteella. Kyseisten jäsenten nimittäminen tällä päätöksellä varmistaa, että hallintoneuvostossa on saatavilla mahdollisimman korkea erityispätevyys, asiaankuuluvat laaja asiantuntemus ja mahdollisimman laaja maantieteellinen jakauma unionissa sekä asiaankuuluva hallinnollinen asiantuntemus ja kokemus ihmisille ja eläimille tarkoitettujen lääkkeiden alalta,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Nimitetään seuraavat henkilöt Euroopan lääkeviraston hallintoneuvoston jäseniksi kolmen vuoden kaudeksi 15 päivästä kesäkuuta 2022 alkaen:
            
                        POTILASJÄRJESTÖT
                     
                     
                        LÄÄKÄRIJÄRJESTÖT
                     
                     
                        ELÄINLÄÄKÄRIJÄRJESTÖT
                     
                  
                        Marco GRECO
                        Virginie HIVERT
                     
                     
                        Denis LACOMBE
                     
                     
                        Despoina IATRIDOU
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 13 päivänä kesäkuuta 2022.
            
               
                  Neuvoston puolesta
               
               
                  Puheenjohtaja
               
               M. FESNEAU
            
         
         
            (1)  EUVL L 136, 30.4.2004, s. 1.